《千秋岁 次韵赠王君丹麓》
明代·钱肃润

星移物换，百岁过将半。人世事，沧桑变。功名屠狗易，词赋雕虫贱。

闲看取，浮云天际频舒卷。

正喜逢清宴，菊蕊开零乱。堪娱乐，休悲叹。本无骑鹤想，且适持螯愿。

须信道，人生若梦无非幻。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。